Dispensation fra lokalplan til etablering af Center for Misbrug, [adresse] 35B i 
Kalundborg 
Sagsfremstilling 
23.    Dispensation fra lokalplan til etablering af Center for Misbrug, [adresse] 35B i 
Kalundborg  
                                                                                                                        Åbent 
Sagsnr.: 326-2015-52759       J.nr.: 01.02.05            Oskar Schmidt.: 326-2015-331679 
  
SAGSFREMSTILLING 
Kommunalbestyrelsen ønsker at samle og omplacere Center for Misbrug i Kalundborg. På møde den 16. september 
2015, pkt. 6, besluttede Kommunalbestyrelsen at frigive ejendommen [adresse] 35B til brug for Center for Misbrug 
([adresse] tidligere administrationsbygning på Rynkevangen/Slagelsevej). Se oversigtskort bilag 1. 
Ejendommen er omfattet af Tillæg nr. 1 til Lokalplan nr. 57-2, og det forudsætter dispensation herfra at ændre 
bebyggelsens anvendelse til misbrugscenter. Plan, Byg og Miljø har gennemført en forudgående orientering af 
naboer m.fl. og fremlægger i forlængelse heraf sagen til afgørelse i Teknik- og Miljøudvalget. 
  
Planforhold 
Området er i [adresse] 2013-2024 udlagt til offentlige formål, rammeområde K04.OF03, da 
området på sigt ønskes ændret til offentlige formål. Om områdets anvendelse fremgår af rammebestemmelsen: 
"Område primært til servicefunktioner som skoler, idrætscenter, institutioner, civilforsvar, brandstation o.a. 
offentlige og private formål som f.eks. uddannelses- og forskningsinstitutioner". 
  
Gældende lokalplan foreskriver følgende om områdets anvendelse (§ 3.4): 
”Delområde 3. Område for erhverv og erhvervsfaglige uddannelser. I området må kun opføres eller indrettes 
bebyggelse til eller udføres erhverv som: industri, lager- og værkstedsvirksomhed samt til service- og 
forretningsvirksomhed. Der må i området ikke placeres virksomhed, som kan virke generende i forhold til 
omgivelserne, ud over hvad der normalt må forventes for et område af denne art. Indenfor områdets vestlige del 
kan der opføres bygningsanlæg og udlægges arealer for erhvervsfaglige uddannelser. Bebyggelse må kun 
opføres på grundlag af en af byrådet godkendt bebyggelsesplan. Byrådet kan tillade, at der på hver ejendom 
opføres eller indrettes én bolig, når denne anvendes som bolig for indehaver, bestyrer, portner eller anden person 
med lignende tilknytning til virksomheden.” 
  
Plan, Byg og Miljø vurderer, at en fremtidig anvendelse som misbrugscenter er i overensstemmelse med 
kommuneplanens rammebestemmelse. Lokalplanen indeholder en bred vifte af anvendelsesmuligheder, som ikke 
er nærmere defineret, herunder servicevirksomhed. Da Center for Misbrug betragtes som en form for offentlig 
service vurderes der at være et planmæssigt afsæt for at behandle en dispensationsansøgning til denne konkrete 
anvendelse. 
  
Forudgående orientering 
I henhold til Planlovens bestemmelser har Plan, Byg og Miljø gennemført en forudgående orientering af naboer m.fl. 
Der er modtaget to høringssvar (bilag 2) fra hhv. Rynkevangskolen og naboer til ejendommen, som er behandlet i 
vedlagte bilag 3. Der udtrykkes en vis bekymring over placeringen, særligt med henvisning til misbrugscentrets 
brugere og deres færdsel i området, hvilket giver anledning til at fremsætte krav om hegning og andre særlige 
foranstaltninger og tiltag. 
  
Administrationen bemærker, at Misbrugscentret hidtil, på de nuværende placeringer, ikke har oplevet klager el. lign. 
fra naboer eller næromgivelser. Den primære færdsel vil være i forbindelse med medicinudlevering, hvor 
åbningstiden er begrænset. Eventuelle henvendelser om oplevede gener må behandles konkret.  
  
Anbefaling 
Plan, Byg og Miljø anbefaler, at de fremsatte synspunkter tages til efterretning, og at der træffes afgørelse om at 
meddele dispensation til placering af Center for Misbrug. Dette med afsæt i kommuneplanens rammebestemmelse 
og begrundet i misbrugscentret som en form for offentlig service, der ikke vurderes at give anledning til gener 
udover, hvad der vil kunne forventes i området. 
  
Til orientering skal der gives underretning om afgørelsen med tilhørende klagevejledning til dem, der rettidigt har 
fremsat bemærkninger i forbindelse med den forudgående orientering. 
  
BEHANDLING 
Teknik- og Miljøudvalget. 
  
INDSTILLING 
Chefen for Plan, Byg og miljø indstiller, at der meddeles dispensation fra Tillæg nr. 1 til Lokalplan nr. 57-2 til at 
anvende eksisterende bebyggelse på ejendommen [adresse] 35B, Kalundborg, til Center for Misbrug. 
  
ØKONOMISKE KONSEKVENSER 
Ingen økonomiske konsekvenser. 
  
Bilag 
  
  
  
  
  
Teknik- og Miljøudvalgets møde den 5. november 2015: 
Udvalget vedtog at tiltræde indstillingen fra chefen for Plan, Byg og Miljø. 
Bilag 1 - Oversigtskort, [adresse] 35B 
326-2015-339897 
Bilag 2 - Høringssvar til forudgående orientering 
326-2015-339865 
Bilag 3 - Behandling af høringssvar, forudgående orientering 
326-2015-340133 
